Star Wars Jedi Knight: Dark Forces II

Star Wars Jedi Knight: Dark Forces II er et førstepersonsskytespill utviklet av LucasArts for Microsoft Windows. Spillet ble utgitt den 30. september 1997, men ble ikke tilgjengelig på Steam før 16. september 2009. Spillet er en oppfølger til Star Wars: Dark Forces fra 1995 og er en del av Star Wars: Jedi Knight spillserien. Den 31. januar 1998 ble det utviklet en ekspansjonspakke til spillet ved navn Star Wars Jedi Knight: Mysteries of the Sith. Spillet var en stor suksess og som følge av det ble det frigitt en oppfølger ved navn Star Wars Jedi Knight II: Jedi Outcast i 2002.

Handlingen følger karakteren Kyle Katarn som er protagonisten i Dark Forces. Katarn sinn far har blitt drept av en mørk Jedi og handlingen går ut at spilleren skal finne "The Valley of the Jedi" og konfrontere personen som drepte hans far.

Spillet består av 21 nivåer, med en rekke mål som spilleren må gjennomføre før man kan fortsette til neste nivå. Det er våpen tilgjengelig på hvert nivå, og etter det tredje nivået kan spilleren også bruk en lyssabel, sammen med Kraften. I tillegg til å være et effektivt våpen, er lyssabelen også et nyttig verktøy for spilleren - som kan gi lys i mørke områder, eller skjære gjennom enkelte hindringer. Det er tre typer krefter; lys, mørk eller nøytral. Light Force-krefter gir ikke-voldelige fordeler, som å gjenopprette helsen eller overtale motstandere til å ignorere spilleren. Dark Force-krefter er voldelige, og kan gi muligheten til å kaste gjenstander eller kvele motstandere.

Nøytrale krefter kan også forbedre atletiske evner, som å kunne hoppe høyere eller løpe raskere. Enkelte nivåer inneholder gåter som kan kreve bruk av Kraften for å overvinne, eller ved å lokalisere forskjellige objekter i spillet. Det finnes en rekke fiendtlige eller ikke-fiendtlige Ikke-spillerstyrt spiller innenfor hvert nivå som spilleren kan samhandle med. Andre motstandere inkluderer ulike monster eller kjøretøy. Jedi Knight inkluderer også en flerspiller-modus som lar opptil åtte personer konkurrere mot hverandre over et Lokalnettverk, eller opp til 32 personer over Internett.

Handling 
Jedi Knight finner sted ett år etter handlingen i Star Wars Episode VI: Jediridderen vender tilbake. I spillets prolog kidnapper en mørk Jedi, Jerec og hans tilhengere, Jedi-mesteren Qu Rahn - som de avhører i håp om å oppdage plasseringen av Jedienes hellige dal. Ved å bruke Kraften til å se inn i Rahns sinn, oppdager Jerec at hans tidligere kamerat Morgan Katarn også visste hvor Jedi-dalen ligger.

Jerec har derfor ikke behov for Qu Rahn lenger, og henretter ham. Flere år senere på Nar Shadda oppdager Kyle Katarn, som nå arbeider som leiesoldat for den nylig etablerte Den galaktiske republikk, at Jerec var den som drepte faren hans seks år tidligere. Kyle ønsker derfor å konfrontere Jerec en gang for alle, og selv oppdage hvor «Jedienes hellige dal» egentlig befinner seg.

Mottagelse 

Star Wars Jedi Knight: Dark Forces II fikk gode anmeldelser. Spillet fikk en sammenlagt score på 91 ut av 100 basert på 10 anmeldelser på Metacritic. Nettsiden GameRankings ga spillet en score på 88,69% basert på 13 anmeldelser.

Referanser

Eksterne lenker 
 

Dark Forces II
Windows-spill
Videospill fra 1997
Førstepersonsskytespill
Videospill utviklet av LucasArts
Videospill utviklet i USA